فارس دیلینی بیلرکن تورکجه سؤیلهدی
فارس دیلینی بیلرکن تورکجه سؤیلهدی
خواجه احمد یسوی (1166-1093)
خوشلامایدور عالیملر سیزنی آیتغان تورکینی
عاریفلردین ائشیتسنگ آچار کؤنگیل مولکینی
آیت، حدیث معناسی تورکی بولسا موافیق
معناسیغا یئتگنلر یئرگه قویار بؤرکینی
قاضی، موفتی، موللالار شریعت درگاهنی
عاریف عاشیق آلیبدور طریقتنی ارکینی
عمل قیلغان عالیملر دینیمیزنی چیراغی
بوراق مینر محشرده اگری قویار بؤرکینی
عمل قیلسا عالیملر دین و آیین یاروقی
کؤرسه بولور آلارنی رنگی رویی کؤرکینی
عمل قیلمای "قال" علمین اوقوی بیلمئی قالغانلار
آرقاسیغا کؤترور قیرق ائشکنی یوکینی
خواجهمن دئپ لاف اورما اوشبو دونیا بیپایان
بیلهمن دئپ آیتما سن کؤنگولدهگی چیرکینی
رهنمادور خواجه احمد گولیستانی معریفت
سؤزلر سؤزی حقیقت آچار کؤنگول مولکینی
میسکین ضعیف خواجه احمد یئتتی پوشتینگه رحمت
فارسی تیلینی بیلیبَن خوب آیتادور تورکینی
آردینی اوخو/ Ardını oxu
azb_Arab azb_Arab pbt_Arab azb_Arab azb_Arab urd_Arab azb_Arab urd_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azj_Latn